Burjassot comptarà amb una unitat d’endoteràpia per al control de plagues i de malalties dels arbres
2025-07-24

L’Ajuntament de Burjassot, a través de l’àrea de Serveis Municipals, dirigida per Manuel Lozano, va a adquirir una unitat d’endoteràpia que permetrà el control de plagues i malalties dels arbres del municipi.

Amb aquesta unitat, es pot introduir, mitjançant injeccions, nutrients, insecticides o fungicides, és a dir, productes fitosanitaris, en el teixit vascular o conductor dels arbres. Amb açò, s’obtenen millors resultats que aplicant altres tècniques i, a més, és una manera de ser més respectuosos amb l’entorn.

Els arbres es tracten “d’una manera molt més innòcua per al medi ambient, introduint substàncies en el seu interior a través del tronc que elimina paràsits o frena la floració. A més anem a realitzar un protocol d’utilització de substàncies ecològiques i insectes beneficiosos”, tal com ha assenyalat el regidor de l’àrea.